FAMILIENUUS 328 | Oostelike Sinode
10/10/2017 Familienuus, Nuus
Die eerste somerreën is met ons – en wat 'n vreugde om te sien hoedat vaal blare groen word en skynbaar dooie gras lewe kry. Geniet dit!
Die laaste kwartaal is vir ons almal 'n besig een. Ons gaan hardloop tussen vergaderings en gemeentekalenders vir 2018 en Kerssangdienste – en dan nog die gewone dinge van die bediening (en iewers moet ons nog Desembervakansie-planne ook maak…).
Dis in sulke tye wat ons besef dat stil-word tog ook belangrik is. Dis moeilik om stil te word: só stil dat jy God kan hoor; só stil dat jy kan bid; stil genoeg om te reflekteer en innerlik te groei.
Mag die stil oomblikke van hierdie kwartaal jou netjies stuur tussen al die bedrywigheid deur…
Barberton het vir Pieter Malherbe op 2 Oktober as leraar ontvang en bevestig.
Ds (emeritus) Koos le Roux se ooreenkoms by Pretoria-Garsfontein het op 30 September verstryk.
Christiaan Ackermann van Meyerspark het op 7 September dr Ackermann geword toe hy die graad PhD ontvang het. Hy het sy proefskrif by professor Julian Müller gedoen oor die tema van 'n Narratiewe terapie-benadering tot afhanklikheid. Baie geluk!—–
Ons jaarlikse Ekofaktor-kamp is deur 36 jong kinders by Bergenrivier tussen Bronkhorstspruit, Witbank en Groblersdal bygewoon. Ons sê solank baie dankie aan Hendrik Groenewald en sy span wat hierdie unieke leer-ervaring vir ons kinders aangebied het. Ons plaas graag volgende keer foto's en 'n berig hieroor – maar hulle is nog besig om die modder af te was!—–
Volgende week gee ons die eerste tree op die Leraars: Geloofsreis-projek met Gys van Schoor. Leraars uit Sinode Goudland het gevra om by ons geleentheid in te skakel – en dit maak dat ons 'n groep van 31 persone gaan wees. Ons bid dat hierdie reis 'n geloofservaring soos min sal wees! Die groep vergader vanaf Maandag tot Donderdag by Good Shepherd Retreat Centre naby Hartebeespoortdam.
GrensLoos – Oostelike Sinode se Projekspan- vir-almal-wat-jonk-is het belangrike nuus gestuur:
Die datums van 2018 se kampe – almal van hulle! Teken dit nou dadelik aan!
'n Uitnodiging vir alle jeugwerkers en jeugleraars na die jaarlikse konferensie by Badplaas. Dis 'n stimulerende geleentheid vir almal wat ons kinders en tieners se belange op die hart dra.
Missionale Leierskap Werkswinkel vir alle leraars en leiers in gemeentes
Hier is die geleentheid waarvoor leraars gevra het: "ons wil graag maar ons weet nie noodwendig hoe nie."
Hier is die gereedskap – netjies verpak in 'n stewige (teologiese) gereedskapskis.
Lourens Bosman gaan ons help om die gereedskapskis uit te pak. Aan die einde van hierdie samekoms gaan jy iets in die hand hê waarmee jy jou gemeente kan begelei op die pad om God se verskil in die gemeenskap te maak.
Lees meer oor hierdie proses.
Plek: NG Kerk Lux Mundi
Tyd: 10:00 – 15:00
Bevestig asseblief by Tersia by die Sinodehuis (ontvangs@sinoos.co.za) of 012-804 9543 dat jy dit gaan bywoon. Ons maak graag iets te ete gereed.
Die mpa reël weer 'n 3 dae konferensie hier in Pretoria in Moreletapark se fasiliteite om leraars te ondersteun. Onderwerpe wat hanteer word is : Roeping. Die seën van 'n woestynpad. Oorwinning oor onreg en seerkry. Tyd en selfbestuur. Nuwe bedieningskrag deur die Gees. Groei in die gemeente.
Dit is die vyfde jaar dat hierdie konferensie aangebied word en wel van Maandag 16 tot Woensdagmiddag 18 Oktober 2017. Dit is werklik 'n geleentheid waar ons beleef 'n dominee se batterye gelaai word en hulle met nuwe inspirasie en motivering terugkeer na hulle gemeentes. As hulle hier kan kom, sal ons alle onkostes dek omdat ons weet dat baie gemeentes nie die fondse het vir so 'n geleentheid nie. Lees meer.
Die Skoolverwisselingskamp vir 2017 se Graad 7 leerders vind vanaf 10 Januarie 2018 tot 13 Januarie 2018 by Kruisrivier Kampterrein naby Groblersdal plaas. Die koste vir die kamp is R700-00. Die sluitingsdatum is 5 Januarie 2018. Bespreek by Maralize, e-pos kantoor@lantic.net Sel 074 552 9627 / faks 013 262 4207. Meer inligting oor Spannies en Raties.—–
'n Oop uitnodiging na ons 26 Oktober Pastor Pastorum-byeenkoms met Willem Nicol.
Belangrike datums op julle 2018 kalender.
Dis kalender-tyd in ons kerkkantore! Teken asseblief hierdie datums ook op julle kalenders aan. Oostelike Sinode bied geleenthede vir leraars en gemeentes om versorg te word, om te groei en om te vergader. Maak sommer nou reeds die knoop in die oor…
4 Januarie Sinodehuis open
3 Februarie Voetsoolsinode – Lydenburg-Suid
10 Februarie Voetsoolsinode – Pretoria-Garsfontein
13 – 14 Maart Sinodale mpa-geleentheid vir ons leraars
28 Mei – 1 Junie Predikantekonferensie by Letaba
18 – 20 September Lentekonferensie Excelsus
21 – 23 Oktober Sinodesitting Oostelike Sinode by Pierre van Ryneveld
Die Sinodale Diensraad het geoordeel dat dit tyd is dat ons hierdie unieke saamwees-geleenthede weer afstof. Ons reël 2 geleenthede:
3 Februarie Lydenburg-Suid
10 Februarie Pretoria-Garsfontein
Die tema waaroor ons gaan gesels, is "Waartoe roep God ons gemeentes in 'n tyd soos hierdie?"
Hou solank hierdie datums oop – ons gee vroeg in die vierde kwartaal meer besonderhede.
Ons gee inligting oor 3 opvoerings wat deur die Tussenkerklikeraad aangebied word:
Houtkruis – 'n Musiekblyspel uit die Reformasie word die naweek van 3 – 5 November opgevoer.
Maarten Luther – Genade Alleen met Carel Trichardt en Petru Wessels word deur verskillende gemeentes aangebied.
Uit diep van donker nagte van Ina Opperman word by die Gereformeerde Kerk Centurion aangebied van 25 tot 28 Oktober.
'n FEESEREDIENS word op Sondag 29 Oktober by Universiteitsoord aangebied:
Die hoogtepunt van die sentrale Reformasie 500 Feesvieringe deur die Tussen Kerklike Raad (NG, NH en GKSA), vind op Sondag, 29 Oktober 2017 in die kerkgebou van die NG Kerk Universiteitsoord plaas. Dit is in die vorm van twee eenderse fees-eredienste: die middag om 15:30 en die aand om 18:30.
As predikers tree Prof. Gert Breed en Dr. Stephan Joubert op, terwyl Ds. Hannes van der Merwe as liturg optree.
Dit word voorafgegaan deur 'n historiese visuele program, 'n 30-instrument simfonieorkes onder leiding van Braam van Tonder en 'n massakoor onder leiding van Renette Bouwer.
Vir hierdie spesiale geleenthede moet persone wat dit wil bywoon 'n sitplek bespreek deur 'n kaartjie van R30 te koop. Kontak Tersia in die Sinodehuis by ontvangs@sinoos.co.za om besprekings te doen. Daarna word die betaling in die bankrekening van Oostelike Sinode gedoen. Die besonderhede is as volg:
ABSA Tak 632 005
Tjekrekening 1420 146 562
Verwysing: Gemeente se naam en "Hervorming"
Die Kerkbode berig oor die KMDR se jaarverslag – wat 'n wonderlike storie!
"Miljoene mense het voordeel getrek uit meer as 'n miljard rand se werk. Dit blyk uit die jaarverslag van die Kerklike Maatskaplike ­Diensteraad (KMDR) vir 2016/17.
Die Christelike gebaseerde dienste wat gelewer word, sluit in voorkoming, intervensie en nasorg. Dit is gerig op alle mense in materiële, maatskaplike en geestelike nood en dit gaan oor die grense van ras, geslag en geloof."
Die Kerkbode 22 September 2017
Bybel-Media gee opwindende inligting oor kategesemateriaal vir Graad 1-6.
Die Christelike Lektuurfonds vertel die mooi verhaal van hoedat daar Bybels voorsien is aan kinders na die Knysna-brande.
Die missionale gemeente-vlam brand al hoe sterker in ons gemeentes landswyd. Dis vir Oostelike Sinode 'n baie hoë prioriteit. Dis hoe ons onsself wil definiëer.
Twee van ons buursinodes bied ook konferensies hieroor aan:
Noordelike Sinode op 9 November by Stellastraat-gemeente met Gert Cordier en Jana de Lange as sprekers;
Hoëveld Sinode op 21 Oktober by hulle Sinodesentrum in Kemptonpark waar Dirkie van der Spuy en Frederick Marais optree.
Hierdie sinodes se webwerwe en kantore het volledige inligting.
Geluk aan almal wat tot 23 Oktober 2017 verjaar.
13 Oktober – Bronkhorstspruit, ngbhs@penta-net.co.za ( 112)
18 Oktober – Witbank-Panorama, kantoor@ngpanorama.co.za ( 35)
20 Oktober – Stegman De Wet, NGKA Hendrina 1994, 044 752 1342
15 Oktober – Jurgens de Jager, Witrivier, dsjurgens@telkomsa.net
Groete tot 24 Oktober 2017.
18 September 2018 Familienuus 348 MET DIE LIG NA DIE GEMEENSKAP! UIT ONS SINODEHUIS Familienuus kom maak weer 'n draai in jou posbus. Dis vir ons hierdie kant lekker om met jou te gesels... lees meer ...
MET DIE LIG NA DIE GEMEENSKAP! UIT ONS SINODEHUIS Dis amptelik lente – nuwe lewe, groei, mooi en al sulke lekker woorde… Mag jy en jou gemeente ook iets hiervan ervaar. Mag daar die energie... lees meer ...
MET DIE LIG NA DIE GEMEENSKAP! Hoe meer deurmekaar ons leefwêreld raak, hoe belangriker word die vraag na gelowiges se rol. Die gevaar van "bloot net saampraat", "soos al die ander te begin praat" en... lees meer ...
7 Augustus 2018 Familienuus 345 MET DIE LIG NA DIE GEMEENSKAP! In hierdie week van Vrouedag pas dit ons om erkenning te gee aan die rol wat vroue in die kerk en in ons... lees meer ...
MET DIE LIG NA DIE GEMEENSKAP! Dis lekker koud in hierdie dae. Ons kla oor die krag wat nie altyd aan is nie. Ons maak allerlei planne om warm te bly: verwarmers, kaggels en komberse.... lees meer ...
19 Junie 2018 Familienuus 343 MET DIE LIG NA DIE GEMEENSKAP! Ons lees Maandagoggend tydens ons Personeelbyeenkoms Psalm 148. Ek het nie getel nie, maar dis herhaling op herhaling: "Prys die Here!" Ek wonder... lees meer ...
'Die Speelplek is my beradingskamer'
Die blink ogies vertel hoe lekker is middagete se broodjies. Foto's: Denshir de Koker en Conette le RouxIn 'n klein vervalle huisie in Laingsburg is Willem se Speelplek. Die verval buite is in teenstelling met die vreugde en hoop wat jy binne aantref. Want, sê Willem Janse van Rensburg, hier moet die kinders weet daar is iemand wat omgee en belangstel. Conette le Roux vertel die storie. Jy vind "Willem se Speelplek" ▸▸▸
Israel 'is nie spesiaal nie'
'n Groep Nederlandse teoloë spreek hulle in 'n manifes uit teen die voortsetting van die spesiale posisie wat Israel in die Protestantse Kerk in Nederland (PKN) speel. In die PKN-kerkorde staan dat die kerk "gestalte moet gee aan die verbondenheid met die volk Israel". In talle PKN-gemeentes hoor jy dat predikante spesiaal vir Israel bid. ▸▸▸
'n Goeie bril om die Bybel mee te lees
Daar word nogal baie gesê oor die bril wat men­se op het as hulle die Bybel lees en hoe dit bepaal wat jy raaksien. Niemand kom neutraal na die Bybel nie, almal kom met 'n verwag­ting van wat jy sal kry en dit is dan die dinge wat jy eerste raaksien. Nie alle brille is ▸▸▸
Powered by WordPress | Theme Designed by: motocyclefairingsshop.com | Thanks to coquejust.com, r4i3dsr4fr.com and hgh injection online